stanford-oval/wikipedia huggingface dataset:
Mohamed Amine Ben Amor
Maajoukkueura

Ben Amor pelasi ensimmäisen maaottelunsa 15. kesäkuuta 2015 CHAN-karsintaottelussa Marokkoa vastaan. Ensimmäisen maalinsa hän teki CHAN-turnauksessa 26. tammikuuta 2016 Nigeriä vastaan.
Ben Amor pelasi ensimmäiset arvokisansa 2017 Afrikanmestaruuskilpailuissa, jossa turnaus päättyi puolivälieriin.
Kesäkuussa 2018 Ben Amor valittiin Tunisian maajoukkueeseen 2018 MM-kilpailuihin Venäjälle. Hän pelasi ensimmäisen ottelunsa avausottelussa Englantia vastaan tultuaan vaihdosta kentälle.
Mosley

Mosley on seuraavien henkilöiden sukunimi:
Oswald Mosley (1896–1980), brittiläinen baronetti ja poliitikko
Cynthia Mosley o.s. Curzon (1898–1933), brittiläinen poliitikko, Oswald Mosleyn 1. vaimo
Diana Mosley o.s. Mitford (1910–2003), Oswald Mosleyn 2. vaimo
Nicholas Mosley (1923–2017), brittiläinen baronetti ja kirjailija, Oswald ja Cynthia Mosleyn poika
Max Mosley (1940–2021), brittiläinen Formula 1 -kuljettaja, Oswald ja Diana Mosleyn poika
Eli Mosley (oik. Elliot Kline, s. 1991), yhdysvaltalainen äärioikeistolainen aktivisti
Lacey Sturm o.s. Mosley (s. 1981), yhdysvaltalainen muusikko
Michael Mosley (1957–2024), brittiläinen televisio- ja radiojuontaja
Shane Mosley (s. 1971), yhdysvaltalainen nyrkkeilijä
Timothy Zachery Mosley (”Timbaland”, s. 1972), yhdysvaltalainen muusikko
Walter Mosley (s. 1952), yhdysvaltalainen rikoskirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mosquito (jalkapalloilija)

| Henkilötiedot |
| --- | --- | --- | --- |
Koko nimi: Thiago Rodrigues da Silva
Syntymäaika: 6. tammikuuta 1996
Syntymäpaikka: Rio de Janeiro, Brasilia
Pelipaikka: keskushyökkääjä
Pituus: 174 cm
Seura
Seura: UE Llagostera
Pelinumero: 18
Junioriseurat
2009–2012: Vasco da Gama
2012–2013: Atlético Paranaense
Seurat
| Vuodet | Seura | O | (M) |
| 2014 | Atlético Paranaense | 11 | (1) |
| 2015 | Vasco da Gama | 0 | (0) |
| 2015– | Llagostera | 3 | (0) |
Maajoukkue
| 2013 | Brasilia U17 | 8 | (5) |
| 2014– | Brasilia U20 | 2 | (1) |
 Seurajoukkueuran tilastot kattavat vain kansalliset sarjat, päivitetty 10. lokakuuta 2015.  Maajoukkueuran tilastot päivitetty 10. lokakuuta 2015.
Thiago Rodrigues da Silva tunnetaan paremmin taiteilijanimellä Mosquito (s. 6. tammikuuta 1996), on brasilialainen jalkapalloilija, joka edustaa Espanjan Segunda Divisiónissa pelaavaa UE Llagosteraa. 174 senttimetriä pitkä Mosquito on pelipaikaltaan keskushyökkääjä.
Hän on pelannut myös Brasilian alle 17-vuotiaiden maajoukkueessa, jonka riveissä hän teki neljä maalia vuoden 2013 alle 17-vuotiaiden MM-kisoissa. Brasilia putosi puolivälierissä rangaistuspotkukilpailussa Meksikolle.
UE Llagosteran lisäksi Mosquito on pelannut myös kotimaansa Série A:n Atlético Paranaensessa ja Club de Regatas Vasco da Gamassa.
Mosquiton ja muiden nuorten brasilialaisjalkapalloilijoiden elämää kuvattiin Ylellä kesäkuussa 2014 näytetyssä Mata mata - unelmien jalkapallo-dokumentissa.
Mod perl

mod_perl on Apache-webserverin moduuli, joka mahdollistaa dynaamisten nettisivujen tuottamisen Perlillä. Moduulin käyttäminen suurilla sivustoilla voi tuoda huomattavan tehonlisäyksen perinteiseen CGI-tekniikkaan verrattuna, koska nyt Perl-tulkkia ei tarvitse ladata muistiin jokaisen sivupyynnön yhteydessä.
mod_perl osaa emuloida CGI-ympäristöä, joten vanhat skriptit hyötyvät tehonlisäyksestä ilman muutoksia.
Aiheesta muualla

Kotisivu
Dokumentaatio
Mega Man X5

| Mega Man X5 |
| --- | --- |

Kehittäjä:  Capcom
Julkaisija:  Capcom
Pelisarja:  Mega Man
Julkaistu:  PlayStationJP 30. marraskuuta 2000 NA 1. helmikuuta 2001EU 3. elokuuta 2001 WindowsNA 2002EU 2002KO 2002
Lajityyppi:  tasohyppely
Pelimuoto:  yksinpeli
Ikäluokitus:  ESRB: Kaikenikäisille 
Alusta:  PlayStation, Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
Mega Man X5 on Capcomin kehittämä ja julkaisema tasohyppely Mega Man -sarjaan, joka on julkaistu vuonna 2000 PlayStationille.
Pelin piti olla viimeinen Mega Man X -sarjan peli, mutta sarjaa jatkettiin Mega Man X6:lla.
Tarina

Vuonna 21XX, jonkin aikaa Mega Man X4:n tapahtumien jälkeen X ja Zero tulevat avaruussiirtokunta ”Eurasialle” kohtaamaan Sigman, joka on havaittu lähistöllä. Sigma löydetään piiloutuneena keskeneräisen patsaan päähän ja lyhyen taistelun jälkeen hän häviää tahallaan. Sigman räjähdys repii aukon ”Eurasian” runkoon ja siirtokunnan sisällä ollut Sigma-virus vuotaa ulos heikentyneiden puolustusten läpi leviten maapallon joka puolelle. minuuttien sisällä räjähdyksestä reploidit ympäri maailmaa menevät maverickeiksi ja alkavat tuhota kaikkea eteen tulevaa. samaan aikaan ”Eurasia” suistuu radaltaan ja syöksyy kohti maata. Maverick huntereilla on 16 tuntia aikaa etsiä maverickien valtaamilta alueilta tarvittavia osia voimistaakseen ainoaa käyttökelpoista asetta Enigmaa ja ampua Eurasia ennen kuin se törmää maahan aiheuttaen valtavia tuhoja tai mahdollisesti tuhoten koko planeetan ekosysteemin.
Englanninkielisessä versiossa jokainen tärkeä maverick on nimetty yhden Guns N' Roses -yhtyen jäsenen mukaan (koska Capcom Of Japanin työntekijät ovat yhtyeen faneja).
Mega Man X5 on kolme erilaista vaihtoehtoista loppua. Hyvä lopetus tulee silloin, jos pelaaja onnistuu tuhoamaan Sigman avaruusaluksen ja on tuhonnut kaikki Maverickit. Paha lopetus tulee silloin, jos pelaaja ei onnistu tuhoamaan avaruusalusta tai aika loppuu. Zeron loppu on hyvin samanlainen kuin Hyvässä lopussa, mutta tulee vain jos pelaa Zerolla.
Tarina > Triviaa

Squid Adler oli Launch Octopusyn hyvä ystävä.
Duff McWhalen kentässä kuultava musiikki on uusioversio Mega Man X2 pelistä tutun Bubble Crabin musiikki.
Myös Dr.Light musiikki on uusio-versio ensimmäisestä Mega Man X pelistä.
Maverickien nimet on nimetty Guns'N'Rosesin yhtyeen jäsenien mukaan.
Pelissä on kolme erilaista loppua; X:n loppu, Zeron loppu ja paha loppu.
Pelin piti olla viimeinen koko X-sarjassa, mutta sarjaa jatkettiin vielä kolmen osan verran.
Vuonna 2018 heinäkuussa julkaistussa Mega Man X Legacy Collection Vol.2:ssa, Maverickien nimet on vaihdettu alkuperäisten japanilaisten nimien mukaan.
Mega Man pystyy ensimmäistä kertaa kumartumaan.
Aiheesta muualla

Mega Man X5 MobyGamesissa (englanniksi)
Mega Man X5 MMHP.net-sivustolla (Arkistoitu – Internet Archive) (englanniksi)
| --- | --- |
 Klassinen -sarja: : Mega Man • 2 • 3 • 4 • 5 • 6 • 7 • 8 • &Bass • 9 • 10 • 11
 Game Boy -sarja: : I • II • III • IV • V
 X -sarja: : Mega Man X • X2 • X3 • X4 • X5 • X6 • X7 • X8 • Xtreme • Xtreme 2 • Command Mission
 Legends -sarja: : Mega Man Legends • Mega Man Legends 2 • Misadventures of Tron Bonne
 Zero -sarja: : Mega Man Zero • Zero 2 • Zero3 • Zero 4
 ZX -sarja: : Mega Man ZX • ZX Advent
 Battle Network -sarja: : Battle Network • Battle Network 2 • Battle Network 3: Blue & White • Battle Network 4: Red Sun & Blue Moon • Battle Network 5: Team ProtoMan & Team Colonel • Battle Network 6: Cybeast Gregar & Cybeast Falzar • Rockman EXE Operate Shooting Star
 Muut pelit: : Mega Man Soccer • Super Rockman Adventure • Mega Man: Battle & Chase
 Hahmot: : Mega Man • Luettelo hahmoista
Uudelleenjulkaisut: : Rockman Complete Works • Mega Man Anniversary Collection • Mega Man X Collection • Mega Man Zero Collection • Mega Man Legacy Collection • Mega Man Legacy Collection 2 • Mega Man X Legacy Collection • Mega Man X Legacy Collection 2
 Elokuva- ja televisiosarjat: : Mega Man • Mega Man: Battle Network • Mega Man: Star Force • Mega Man: Fully Charged • Mega Man
Moskit

Moskit (Nato-raportointinimi SS-N-22 Sunburn, P-270, 3M80 tai H-41) on Neuvostoliitossa Raduga-suunnittelutoimistossa kehitetty ramjetmoottorinen meritorjuntaohjus.
Ohjus otettiin käyttöön projekti 956 Sovremennyi-luokassa 1985 ja projekti 12421 "Molnija"/Tarantul III -ohjusveneissä. Ohjus on varustettu ramjetmoottorilla ja sen nopeus on yli 2 mach, korkealla suurempi.
Laivasta laukaistavan version laukaisumassa on noin 4 000 kg ja taistelukärki 300 kg. Kantomatkaksi on väitetty 90–120 km, joissa lähteissä korkealla lentoprofiililla jopa 250 km. Koodin 3M80 on väitetty tarkoittavan 3 mach ja vuotta 1980.
Ohjuksesta on esitelty myös lentokoneesta laukaistava versio ASM-MMS/H-4 vuonna 1992 ja Raduga on aloittanut rannikkopuolustuksen ajoneuvoversion kehityksen, joita ei ole ilmeisesti valmistettu. Sukellusveneestä laukaistavaa versiota ei tiedetä olevan.
Ainoa vientimaa on Kiina, joka osti Sovremennyi-luokan aluksia. Lisäksi on raportteja että Iran olisi saanut ohjuksia Ukrainasta.
Moskiittorannikko

Moskiittorannikko (esp. Costa de los Mosquitos) on alue Hondurasissa ja Nicaraguassa. Se on saanut nimensä paikallisten miskitointiaanien mukaan. Moskiittorannikko sijaitsee Keski-Amerikan itärannikolla, ja se oli pitkään englantilaisten hallussa. Se on noin 65 kilometriä leveä ja 360 kilometriä pitkä rannikkokaistale. Sen suurimmat kaupungit ovat Nicaraguan Bluefields, Puerto Cabezas ja San Juan del Norte.
Eurooppalaisvaikutteet saapuivat alueelle 1600-luvulla, kun bukanieereiksi kutsutut englantilaiset merirosvot saapuivat. Pian tämän jälkeen englantilaiset perustivat protektoraatin miskitojen asuinalueelle. Espanja, Nicaragua ja Yhdysvallat eivät hyväksyneet englantilaissiirtokuntaa, ja alue siirtyi 1850 virallisesti Nicaragualle Britannian ja Yhdysvaltojen välisen Clayton–Bulwer-sopimuksen myötä.
Mod DB

Mod Database, tai Mod DB, on tietokonepelien modeihin ja pelien modaamiseen liittyvä Internet-sivusto.
ModDB:een perusti Scott "INtense!" Reismanis vuonna 2002, jonka jälkeen se nopeasti levisi ja kasvoi luokkansa suurimmaksi sivustoksi internetissä. Sivustoa pitää yllä DesuraNET.
Aiheesta muualla

Kotisivu
Metallisydän

| Metallisydän Maj Karman Kauniit Kuvat |
| --- | --- | --- |

Studioalbumin tiedot
 Äänitetty : Cotton studio
 Julkaistu: 14. maaliskuuta 2003
 Formaatti: CD
 Tuottaja(t): Ahti Impola, Häiriö
 Tyylilaji: alternative rock, heavy metal
 Kesto: 39.25
 Levy-yhtiö: Megamania
Listasijoitukset
  5. (12/2003)
Maj Karman Kauniiden Kuvien muut julkaisut
| Rautaneito 2001 | Metallisydän 2003 | Musta Paraati (EP) 2004 |
Metallisydän on Maj Karman Kauniiden Kuvien viides albumi. Se ilmestyi 14. maaliskuuta 2003 Megamanian kautta. Levyllä esiintyy yhtyeen lisäksi Jussi Reunamäki, joka soittaa koskettimia ja vibrafonia. Levy on taiteellisesti jaettu kahteen kammioon; viisi ensimmäistä kappaletta muodostavat Vasemman kammion ja seitsemän seuraavaa Oikean kammion. Levyn nauhoituksissa nauhoitettiin myös kolme levylle päätymätöntä kappaletta. Niistä "Rock rauha rakkaus" ilmestyi Arpi-singlellä, "Hän puhuu kuin noituisi" Katutyttöjen laulu -singlellä ja "Kauniita unia" kappale vasta vuonna 2005 Sodankylä-albumin nimikappaleen singlellä. Arpi-singlellä on myös kappale "Metallisydän" ja Katutyttöjen laulu -singlellä on uusi liveversio yhtyeen ensimmäisen albumin kappaleesta "Paskan ote". Myös "Satulaulusta" on julkaistu single promootiotarkoituksiin. Levyn kappaleista "Arpi" ja "Katutyttöjen laulu" on julkaistu musiikkivideot, joista ensimmäinen on Jari Lähteinen ja jälkimmäinen Tuukka Temosen ohjaama.
Metallisydämestä julkaistaan 19. marraskuuta 2007 yhtyeen sivuille tulleen tiedon mukaan vuonna 2008 uusi versio, Metallisydän 2.0. Se on remasteroitu, siinä on uudet kannet ja bonuskappaleena Katutyttöjen laulu-singlen "Hän puhuu kuin noituisi"-B-puoli.
Kappaleet

Iso mies pohjoisesta – 2.52
Metallisydän – 3.17
Ritarisydän – 3.12
Liskokuninkaan poika – 2.53
Rocktähti muistelee – 2.51
Elena Leeve – 4.04
Lady Day on kuollut – 4.19
Arpi – 2.55
Raskaat linnut – 3.26
Jonnat tulevat – 2.17
Katutyttöjen laulu – 3.15
Satulaulu – 3.59
Bonuskappale levyllä Metallisydän 2.0:
Hän puhuu kuin noituisi – 4.43
Kokoonpano

Herra Ylppö – laulu
Häiriö – kitara, taustalaulu, tuottaja, äänittäjä
J. Savolainen – rummut
V.V.V. – basso
Kokoonpano > Muut tekijät

Minerva Pappi – masteroija
Ahti Impola – tuottaja, äänittäjä, miksaaja
Jussi Reunamäki – vibrafoni, koskettimet
Arvostelut

Desibeli.net:
Dome.fi:
Imperiumi.net:
Soundi:
Aiheesta muualla

Metallisydän discogs.com -sivustolla
Maj Karma
| --- | --- |
Studioalbumit:   Kaukana puhelimista  Kaakao  Ääri  Rautaneito  Metallisydän  Sodankylä  Ukkonen  Salama  Peltisydän  101 tapaa olla vapaa 
Muuta:  Diskografia
Michael Gerard Duca

Michael Gerard Duca (s. 5. kesäkuuta 1952 Dallas, Texas) on yhdysvaltalainen roomalaiskatolinen piispa. Hänet vihki papiksi Dallasin hiippakuntaan Thomas Ambrose Tschoepe 29. huhtikuuta 1978. Hänet nimitettiin Shreveportin hiippakunnan johtoon Louisianaan 1. huhtikuuta 2008. Piispaksi vihkiminen seurasi 19. toukokuuta. Pääkonsekraattorina toimi Alfred Clifton Hughes, jota avustivat Michael Jarboe Sheehan ja Kevin Joseph Farrell.
Sinkinkato

Sinkinkato (engl. dezincification) on yksi tyyppi niin sanotuista valikoivan syöpymisen korroosiomuodoista. Sinkinkatoa tapahtuu messingissä, kun epäedullisissa olosuhteissa messinkiseoksesta liukenee veteen sinkkiä, jolloin jäljelle jää paljon kuparia sisältävä huokoinen massa. Messingin taipumus sinkinkatoon pienenee sinkkipitoisuuden laskiessa.
Sinkinkato on erityisen voimakasta kuumamuokatessa messinkiä. Kuumamuokattu messinki on pinnaltaan kuparin väristä ja pitää joko peitata tai kaavinvetää messinkisen, kellertävän, pinnan esille tuomiseksi.
Mimosat

| Mimosat |
| --- | --- |
 Tuntomimosa (Mimosa pudica)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Mimosoideae
Suku::  Mimosat Mimosa  L.
Katso myös
   Mimosat Wikispeciesissä   Mimosat Commonsissa 
Infobox OKNimi-testi OK: 
Mimosat (Mimosa) on hernekasvisuku, johon kuuluu pääasiassa trooppisessa Amerikassa tavattavia ruohoja, varpuja ja pieniä puita. Muutamia lajeja tavataan myös Afrikassa ja Aasiassa. Mimosoiden lehdet ovat toistuvasti parilehdykällisiä, ja kukat tiiviissä pallomaisessa mykerössä. Suvun tunnetuin laji on tuntomimosa (Mimosa pudica), joka on tullut tunnetuksi siitä, että sen lehtiä kosketettaessa lehdykät painuvat nopeasti vastakkain ja lehtiruoti taipuu alaspäin. Liikkeen mekanismia ei tarkkaan tunneta, eikä tiedetä, miksi kasvilla on tällainen ominaisuus.
Tuntokasvi on levinnyt rikkaruohona ympäri tropiikin. Se on myös varsin suosittu ja helppohoitoinen huonekasvi.
Käyttö lääkkeenä

Tuntomimosan (Mimosa pudica) lehtiä tai siemeniä käytetään perinteisessä Ayurveda-lääkinnässä mm. Strongyloides stercoralis -loismatoinfektiossa. Tuntokasviuute samoin kuin leipäpuu-uute hävitti tutkimuksessa kyseisiä matoja tehokkaammin kuin kaupalliset matolääkkeet. Kasvista käytetään lääketarkoituksessa siemeniä tai lehtiä teenä taikka jauheena.
Lajeja

Mimosa argentea
Mimosa invisa
tuntomimosa eli tuntokasvi (Mimosa pudica)
Mimosa purpurascens
rusomimosa (Mimosa tenuiflora = Mimosa hostilis)
Aiheesta muualla

Finto: Kassu – Kasvien suomenkieliset nimet: Mimosa
Suomen Lajitietokeskus: Mimosat – Mimosa
Simoeis

Vesi, tai Akhilleuksen taistelu Skamandrosta ja Simoeista vastaan, Auguste Couder, 1819
Simoeis (m.kreik. Σιμόεις) oli kreikkalaisessa mytologiassa Okeanoksen ja Tethyksen poika ja Troijan tasangon läpi virtaavan joen jumaluus. Hänen tyttärensä Astyokhe ja Hieromneme olivat liittyneet Troijan kuninkaalliseen perheeseen avioliiton kautta. Yhdessä toisen jokijumaluuden, Skamandroksen kanssa hänen piti hyökätä Troijan sodan aikana Akhilleuksen kimppuun, mutta Hefaistos esti tämän Heran pyynnöstä.
Mekan metro

| Al Mashaaer Al Muqaddassah Metro |
| --- | --- |

Sijainti:  Mekka, Saudi-Arabia
Avattu:  13. lokakuuta 2010
Pituus:  18,1 km
Asemia:  9
Linjoja:  1
Matkoja päivässä:  vaihtelee suuresti
Mekan metro, virallisesti Al Mashaaer Al Muqaddassah Metro, on Mekan (arab. مكة المكرمة‎, Makkah al-Mukkaramah) kaupungissa Saudi-Arabiassa toimiva korotettua rataa käyttävä raskas metrojärjestelmä.
Taustaa metrohankkeelle

Muslimeille pakollinen hadž-pyhiinvaellus ja suositeltava umra-pyhiinvaellus aiheuttavat jatkuvasti suuria liikenneongelmia Mekan kaupungissa. Saudi-Arabian hallitus ja Mekan kaupungin johto pyrkivät kehittämään kaupunkia paremmin kasvavaan pyhiinvaeltamiseen sopivaksi. Tämän projektin yhtenä osana kaupunkiin päätettiin toteuttaa metro, jolla pyhiinvaeltajat voivat liikkua pyhiinvaelluksen rituaaleihin liittyvien paikkojen välillä. Kaupungissa on ollut vaikea löytää taksia hadžin aikana ja saudit arvioivat, että metro poistaa 53 000 linja-autoa Mekan kaduilta.
Rataverkko ja asemat

Ensimmäisessä vaiheessa metro koostuu yhdestä linjasta, joka yhdistää pyhiinvaelluksessa tärkeät paikat, eli Arafat-vuoren, Muzdalifan ja Minan. Linjalla on yhdeksän asemaa, jotka sijaitsevat erikoisesti lyhyillä etäisyyksillä kolmen ryhmissä edellä mainituissa kolmessa paikassa. Rata kulkee korotetulla betonikouruväylällä 8–10 metrin korkeudessa. Asemilla on pitkät lastaussillat, joilla pyhiinvaeltajat odottavat pääsyä junaan, ja laitureilla on Westinghousen toimittamat laituriovet. Raideleveys on 1 435 mm, virta otetaan Siemensin toimittamasta radan yläpuoliseen ajolankaan perustuvasta 1 500 V tasavirtajärjestelmästä, ja metro on automaattinen ilman kuljettajia. Linjan suunniteltu kapasiteetti on 72 000 matkustajaa tunnissa.[lähde? ] Hadžin aikana metro nousee viikon ajaksi maailman eniten käytetyksi metroksi.
Kalusto

Metron vaunusto koostuu alumiinisista 12-vaunuisista Kiinassa Changchun Railway Vehiclesin valmistamista junayksiköistä, joista yhteen mahtuu 3 800 henkeä täyteen lastattuna. Yhdessä junassa on kahdeksan moottorivaunua ja neljä liitevaunua. Yhden vaunun pituus on 22,3 metriä ja leveys 3 metriä. Junayksiköitä on yhteensä 204 kappaletta.
Toteutus ja laajennussuunnitelmat

Metron pääurakoitsijana toimi kiinalainen China Railway Construction Corp helmikuussa 2009 solmitun sopimuksen mukaan. Metro valmistui ennätysnopeasti 21 kuukauden aikana projektin aloituksesta rajoitetun liikenteen aloittamiseen.
Metron ensimmäistä linjaa on suunniteltu pidettäväksi Masjid al-Haramille, ja linjastoa on suunniteltu laajennettavan neljällä uudella linjalla, jotka toisivat yhteyden Jeddan kansainväliselle lentokentälle, Mekan ja Medinan välillä liikennöiville Haramainin suurnopeusjunille (rata on rakenteilla), pysäköintialueille ja lisäksi tarkoitus on toteuttaa suoria yhteyksiä nykyisen linjan palvelemille alueille.
Ensimmäisen vaiheen yhdeksän asemaa.
Meskheti

Meskheti (georg. მესხეთი) on vuoristoinen alue Lounais-Georgiassa.
Meskheti punaisella Georgian kartalla.
Historia

Mushkeina ja Mosinikkeina tunnetut heimot olivat alueen ensimmäisiä asiakkaita. 900-luvulla ja 1400-luvulla alue oli osa Georgian kuningaskuntaa. 1500-luvulla se oli itsenäinen Samtskhen ruhtinaskunta, kunnes Osmanien valtakunta miehitti sen. Nykään se on osa Samtskhe-Džavakhetin aluetta.
Väestö > Georgialaiset

Meskhetin alkuperäisasukkaat, meskhetiläiset ovat georgialaisten alaryhmä. Meskhetiläiset puhuvat Meskhetin murretta, joka on georgian kielen murre. He ovat pääasiassa ortodokseja.
Väestö > Meskhetinturkkilaiset

Meskhetinturkkilaiset ovat alueen entisiä asukkaita. Heidät pakkosiirrettiin Keski-Aasiaan vuonna 1944.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Meskheti
Käännös suomeksi
Montana (kappale)

Montana on muusikko Frank Zappan kappale vuonna 1973 julkaistulta albumilta Over-Nite Sensation. Kappaleesta on julkaistu myös lyhennetty single-versio, josta kitarasoolo on otettu kokonaan pois.[lähde? ]
Aiheesta muualla

"Montanan" arvostelu allmusic.comissa (englanniksi)
Michel Der Zakarian

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Michel Der Zakarian
Syntymäaika: 18. helmikuuta 1963 (ikä 61)
Syntymäpaikka: Jerevan, Armenian SNTL, Neuvostoliitto
Pelipaikka: puolustaja
Pituus: 180 cm
Seura
Seura: Montpellier
Tehtävä: päävalmentaja
Junioriseurat
1969–1974: Vivaux Maronniers
1974–1979: AS Mazargues
1979–1980: Nantes
Seurat
| Vuodet | Seura | O | (M) |
| 1980–1988 | Nantes | 166 | (2) |
| 1988–1997 | Montpellier | 263 | (16) |
Maajoukkue
| 1996–1997 | Armenia | 5 | (0) |
Valmennusura
1998–2006: Montpellier C/B-juniorit
2006–2007: Nantes II
2007–2008: Nantes
2009–2012: Clermont Foot
2012–2016: Nantes
2016–2017: Reims
2017–2021: Montpellier
2021–2022: Brest
2023–: Montpellier
 Seurajoukkueuran tilastot kattavat vain kansalliset sarjat.
Michel Der Zakarian (arm. Միշել Տեր-Զաքարյան, Mišel Ter-Zakarjan; s. 18. helmikuuta 1963) on armenialais-ranskalainen jalkapallovalmentaja ja entinen puolustaja. Helmikuusta 2023 lähtien hän on toiminut Montpellierin päävalmentajana.
Ura pelaajana

Der Zakarian syntyi Jerevanissa, Armenian sosialistisessa neuvostasavallassa, mutta urheilulliset kannuksensa hän hankki Ranskassa. Juniorina Vivaux Maronniersia ja Mazargues'ta edustanut Der Zakarian aloitti ammattilaisuransa 1979 FC Nantes Atlantiquessa, jossa hän pelasi yhdessä mm. seuraikonien Henri Michelin ja Maxime Bossis'n kanssa. Der Zakarian kuului FC Nantes'n miehiestöön yhdeksän kauden ajan pelaten kaikkiaan 140 liigaottelua.
1988 Der Zakarian jätti FC Nantes'n ja siirtyi Montpellier HSC:n miehistöön. Hän onnistui vakiinnuttamaan paikkansa seuran kokoonpanossa ja edusti joukkuetta 10 kauden ajan. Hän lopetti uransa seuran paidassa 35-vuotiaana 1998.
Maajoukkuetasolla Der Zakarian ei koskaan noussut Neuvostoliiton maajoukkuerinkiin, mutta pelasi 1996–1997 viisi maaottelua Armenian maajoukkuepaidassa.
Ura pelaajana > Meriitit pelaajana

Ranskan mestaruus: 193
Hopeaa: 1985, 1986
Pronssia: 1988
Coupe de France: 1991
Hopeaa: 1983, 1994
Coupe de la Ligue: 1992
Hopeaa: 1994
Ura valmentajana > Meriitit valmentajana

Ligue 2
Hopeaa: 2008, 2013
Miguel Herrero Javaloyas

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Miguel Alfonso Herrero Javaloyas
Syntymäaika: 29. heinäkuuta 1988 (ikä 36)
Syntymäpaikka: Burjassot, Espanja
Pelipaikka: hyökkäävä keskikenttäpelaaja
Pituus: 181 senttimetriä
Junioriseurat
: Burjassot
Seurat
| Vuodet | Seura | O | (M) |
| 2006–2007 | Burjassot | 38 | (7) |
| 2007–2010 | Valencia B | 75 | (27) |
| 2009–2012 | Valencia | 16 | (0) |
| 2010–2011 | → Deportivo La Coruña | 8 | (0) |
| 2011–2012 | → Hércules | 38 | (13) |
| 2012–2013 | Levante | 37 | (5) |
| 2013–2015 | Valencia | 13 | (0) |
| 2014 | → Getafe | 11 | (1) |
| 2015–2016 | Guangzhou R&F | 25 | (4) |
| 2016 | → Oviedo | 18 | (0) |
| 2016–2021 | Valladolid | 157 | (12) |
| 2021–2022 | Tenerife | 33 | (3) |
| 2022– | Hércules | 16 | (3) |
 Seurajoukkueuran tilastot kattavat vain kansalliset sarjat, päivitetty 19. tammikuuta 2023.
Miguel Alfonso Herrero Javaloyas eli Míchel (s. 29. heinäkuuta 1988 Burjassot) on espanjalainen jalkapalloilija. Hän on pelannut Espanjan Primera Divisiónissa Valencian, Deportivo La Coruñan, Levanten, Getafen ja Real Valladolidin joukkueissa. Hän on pelannut yhden kauden Kiinassa. Hän edustaa kaudella 2022–2023 neljännellä sarjatasolla pelaavaa Hérculesta. Hän on pelipaikaltaan keskikenttäpelaaja.
Ura

Míchel aloitti uransa kotikaupunkinsa Burjassotista. Sieltä hän siirtyi Valencian reservijoukkueeseen. Míchel sai kutsun Valencian edustusjoukkueeseen, kun keskikenttäpelaajat Rubén Baraja, Edu ja Manuel Fernandes olivat sairastuvalla. Ensiesiintymisensä pääsarjassa hän teki vierasottelussa Barcelonaa vastaan. Aikaisemmin hän oli pelannut jo ensimmäisen ottelunsa Copa del Reyn ottelussa Club Portugaletea vastaan, jossa hän myös onnistui maalinteossa.
Míchel siirtyi lainasopimuksella kaudeksi 2010–2011 Deportivo La Coruñaan ja seuraavaksi kaudeksi Hérculesiin. Pisimpään hän edusti Real Valladolidia kausina 2016–2021.
Míchel pelasi neljä ottelua Espanjan alle 21-vuotiaiden maajoukkueessa vuonna 2009 ja teki niissä yhden maalin.
Aiheesta muualla

Míchelin tilastot BDFutbol-sivustolla